( 135) 



volcommen evenheijt deser twee halftoonen uijt volcht, 

 dan voor de vijfdens reden te nemen 2 tot j/ (12) 32, dats twee 

 tot wortel of sijde der twaelfde grootheijt van 32, en 

 dattet niet en schijnt der Griecken hun metter *) daet jn 

 telling sulcker getalen geoeffent te hebben (hoewel 

 van soodanige stof diepsinnige spiegelingen des wijsen tijts 

 thaerder hant gecommen sijn, als blijckt in Euclides 

 boecken) soo mochtmen vermoeden sulcx me een oirsaeck ge- 

 weest te sijn, waer deur kennis der ware redens voor 

 hemlien verborgen bleeft, want dis niet en weten wat 

 wortel of sijde der twaelfde grootheyt is, hoe soudense 

 daer me het ware besluyt connen doen? Dit seg ick met 

 verlof eenvoudelick na tgeene mij vande saken dunckt, soo 

 ijmant daer af beter bescheyt wist, hij souder beter 

 onderrichting af meugen doen. 



IL HooftsticL 



Van der Griecken gemist oirdeel over cleene en 

 groote derden en sesten met haer gedobbelden. 



Angesien de Griecken vande goetheijt en quaetheijt 

 der geluijden geoirdeelt hebben, uijt de getalen haerder 

 redens, soo sal ick tot verclaringe van dien, hier voor 

 t 'eerste beschrijven de redens der geluijden daer t 'geschil 

 af is, te weten van cleene en groote derden en sesten 

 met haer gedobbelden, volgens hun gemiste stellingh: 

 tot wekken eijnde ick aldus segh: 



*) Praxi. 



